Prayer Cafè: IS-SITT ĦADD TAL-GĦID – Intervista ma' Rebecca Kiessling minn Fr. Hayden Meta kellha 18-il sena, Rebecca skopriet li, barra li kienet addottata, hi kienet ġiet imnissla bħala riżultat ta' stupru. Ommha darbtejn riedet tagħmel abort, imma fl-aħħar m'għamlitux. Saret taf b'din l-istorja meta ltaqgħet ma' ommha naturali. Għaddiet minn proċess iebes. Ta' 15-il sena kienet għamlet esperjenza ta' Ġesu'. Imbagħad, ta' 18-il sena sabet din is-sitwazzjoni ma' wiċċha. Imma bl-għajnuna tal-Mulej waslet biex ħafret lil ommha u lil missierha. Waqqfet il-fondazzjoni "Save The One", biex tgħin persuni li jkunu qed jikkonsidraw l-abort. Dan tagħmlu permezz ta' proċess ta' fejqan u għajnuna. B'hekk issalva l-ħajja umana. Kieku ommha abortitha, kieku llum Rebecca Kiessling mhix hawn. Għamlet suċċess fil-ħajja tagħha. Turina din ir-realta – li kull persuna hi għażiża għal Alla u trid tkun għażiża għalina. Aħna lkoll għandna nkunu messaġġiera u ambaxxaturi tal-ħajja. Tistgħu taraw l-intervista hawn: Prayer Cafè: GĦID IL-ĦAMSIN – ĦSIBIJIET FUQ IL-MADONNA mis-sur Charles Briffa, il-Ġimgħa 18 ta' Mejju, 2018. » « Prayer Cafè: IL-ĦAMES ĦADD TAL-GĦID – IL-PARABBOLA TAD-DIELJA – taħdita mis-sur Joe Huber – 27 t'April, 2018
Prayer Cafè: IS-SITT ĦADD TAL-GĦID – Intervista ma' Rebecca Kiessling minn Fr. Hayden